open-index/open-wikipedia-markdown huggingface dataset:
วีสบี

**วีสบี** () เป็นสถานที่และศูนย์กลางการปกครองของเทศบาลก็อตลันด์ เทศมณฑลก็อตลันด์ บนเกาะก็อตลันด์ ประเทศสวีเดน มีประชากร 24,330 คน (ค.ศ. 2017) วีสบียังปกครองโดยพระราชาคณะแห่งวีสบี นครสันนิบาตฮันเซอแห่งวีสบีน่าจะถือว่าเป็นเมืองยุคกลางที่ได้รับการอนุรักษ์ไว้ได้ดีที่สุดในสแกนดิเนเวีย และตั้งแต่ปี ค.ศ. 1995 เมืองได้ติดอยู่ในรายชื่อมรดกโลกขององค์การยูเนสโก

วีสบีเป็นจุดหมายปลายทางที่ได้รับความนิยมในสแกนดิเนเวียในช่วงฤดูร้อน มีนักท่องเที่ยวหลายพันคนเดินทางมาทุกปี เป็นหนึ่งในสถานที่ที่มีประชากรมากที่สุดนอกเหนือจากบนแผ่นดินใหญ่ของสวีเดน เป็นที่ตั้งของมหาวิทยาลัยก็อตลันด์

## อ้างอิง

หมวดหมู่:เมืองในประเทศสวีเดน
หมวดหมู่:แหล่งมรดกโลกในประเทศสวีเดน
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์

เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ () 14 มกราคม ค.ศ. 1831 ณ วัลเด็คและเพือร์ม็อนท์, สมาพันธรัฐเยอรมัน เป็นพระโอรสใน เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ และ เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม และทรงดำรงพระอิสริยยศ **เจ้าชายพระประมุขแห่งวัลเด็คและเพือร์ม็อนท์** เมื่อวันที่ 15 พฤษภาคม ค.ศ. 1845 ขณะนั้นทรงมีพระชันษาเพียง 14 ปี เนื่องจากพระบิดาสิ้นพระชนม์
## เสกสมรส
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ ทรงเสกสมรสกับ เจ้าหญิงเฮเลนาแห่งนัสเซา เมื่อวันที่ 26 กันยายน ค.ศ. 1853 มีพระบุตรดังนี้
#เจ้าหญิงโซฟี
#เจ้าหญิงพอลลีนแห่งวัลเด็คและเพือร์ม็อนท์
#เจ้าหญิงมารีแห่งวัลเด็คและเพือร์ม็อนท์
#เอ็มมาแห่งวัลเด็คและเพือร์ม็อนท์
#เจ้าหญิงเฮเลนาแห่งวัลเด็คและเพือร์ม็อนท์
#เจ้าชายฟรีดริช เจ้าชายแห่งวัลเด็คและเพือร์ม็อนท์
#เจ้าหญิงเอลิซาเบธแห่งวัลเด็คและเพือร์ม็อนท์

ต่อมาทรงเสกสมรสครั้งที่ 2 กับ เจ้าหญิงลูอีสแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค เมื่อวันที่ 29 เมษายน 2434 มีพระโอรส 1 พระองค์ 
#เจ้าชายวอราดแห่งวัลเด็คและเพือร์ม็อนท์

เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ สิ้นพระชนม์ลงเมื่อวันที่ 12 พฤษภาคม 2436 ณ ราชอาณาจักรโบฮีเมีย ด้วยพระโรคปอดบวม สิริพระชันษา 62 ปี
## อ้างอิง

หมวดหมู่:ราชวงศ์วัลเด็คและเพือร์ม็อนท์
หมวดหมู่:เจ้าชายวัลเด็คและเพือร์ม็อนท์
หมวดหมู่:เจ้าชายเยอรมัน
หมวดหมู่:เสียชีวิตจากโรคปอดบวม
โซลโนก

**โซลโนก** () เป็นเมืองหลักของเทศมณฑลยาส-น็อจกุน-โซลโนก ทางตอนกลางของประเทศฮังการี ตั้งอยู่ริมฝั่งแม่น้ำติซอ ใจกลางของที่ราบใหญ่ฮังการี เป็นเมืองที่มีความสำคัญด้านวัฒนธรรมและเศรษฐกิจมานานหลายศตวรรษ

## ประชากร
ใน ค.ศ. 2001 ประชากรที่โซลโนกประกอบด้วยชาวฮังการี 98%, ชาวโรมานี 1% และผู้มีสัญชาติอื่น 1% (ส่วนใหญ่เป็นชาวเยอรมัน)

## อ้างอิง

## แหล่งข้อมูลอื่น

* Official site  in Hungarian, English and German
* Aerial photography of Szolnok
* Museum of Hungarian Aviation
* Transmitter station Szolnok 

หมวดหมู่:เมืองในประเทศฮังการี
ภาษาพื้นเมือง

**ภาษาพื้นเมือง** () หรือ **ภาษาพื้นเพดั้งเดิม** () เป็นภาษาซึ่งเกิดในท้องถิ่นในภูมิภาคหนึ่ง และคนพื้นเมืองใช้เจรจากัน ภาษาพื้นเมืองมาจากชุมชนที่มีความแตกต่างทางภาษาที่กำเนิดขึ้นในพื้นที่นั้น ทั้งนี้ ภาษาพื้นเมืองไม่จำเป็นต้องเป็นภาษาประจำชาติ และภาษาประจำชาติไม่จำเป็นต้องเป็นภาษาพื้นเมืองของประเทศนั้น ๆ ก็ได้

คนพื้นเมืองจำนวนมากทั่วโลกหยุดการถ่ายทอดภาษาบรรพบุรุษไปยังอนุชนและรับภาษาของคนส่วนใหญ่โดยเป็นส่วนหนึ่งของการปรับตัวให้เข้ากับวัฒนธรรมส่วนใหญ่ ยิ่งไปกว่านั้น ยังมีความพยายามฆ่า (linguicide) ภาษาพื้นเมืองหลายภาษาด้วย สหประชาชาติประกาศให้ปี 2562 เป็นปีสากลแห่งภาษาพื้นเมือง ด้วยตระหนักถึงความเปราะบางของภาษาพื้นเมือง 

## ดูเพิ่ม
* ภาษาถิ่น

## อ้างอิง

หมวดหมู่:คนพื้นเมือง
หมวดหมู่:ภาษา
หมวดหมู่:สิทธิทางภาษา
จอห์น ชาลส์ เบาว์ริง

**จอห์น ชาลส์ เบาว์ริง** (, 24 มีนาคม 1821 – 20 มิถุนายน 1893) เป็นนักธุรกิจชาวฮ่องกงหุ้นส่วนในบริษัท จาร์ดีนแมธิสันแอนด์โคและนักธรรมชาติวิทยามือสมัครเล่นที่กระตือรือร้นและ JP สำหรับเขตเดวอน

## จุดกำเนิด
เขาเป็นลูกชายคนโตของเซอร์ จอห์น เบาว์ริง  (1792-1872) แห่ง เอ็กซิเตอร์ เดวอน ข้าหลวงแห่งเกาะฮ่องกง (ในสมัยที่ฮ่องกงยังเป็นอาณานิคมของอังกฤษ) และร่วมเดินทางไปกับเขาด้วย เขาเป็นพี่ชายของ เลวิน เบนท์แฮม เบาว์ริง และ เอ็ดการ์ อัลเฟร็ด เบาว์ริง

## อาชีพ
เบาว์ริงเป็นนักพฤกษศาสตร์และนักจิตวิทยา (โดยเฉพาะผู้รวบรวมแมลง; ผู้ศึกษาเรื่องราวของแมลงปีกแข็ง) ตลอดการเดินทางของเขากับพ่อของเขาเซอร์ จอห์น เบาว์ริง เขาศึกษา จดบันทึก เก็บพืชและแมลงที่หายากเมื่อมีโอกาสด้วยตัวเอง ในปี ค.ศ. 1852 เบาว์ริงนำ เฟิร์น มอสส์ และพืชดอกจากฮ่องกงกลับไปอังกฤษ

## การแต่งงานและลูกหลาน
จากการเสียชีวิตของภรรยาม่ายของเขาในปี ค.ศ. 1912 เธอได้บริจาคเงินสำหรับการสร้างโรงพยาบาลบนถนนเฮย์เกต, ชรอปเชอร์ ในความทรงจำของเขาบุตรชายของเขาประกอบไปด้วย:

* เซอร์ ชาลส์ คาลเวิร์ต เบาว์ริง, ข้าหลวงแห่ง ไนแอซาแลนด์
* พลเรือตรี ฮัมฟรีย์ วิคแฮม เบาว์ริง

## มรดก
เขายกของสะสมขนาดใหญ่ให้กับ บริติชมิวเซียม

กิ้งก่าสองชนิด,Hemidactylus bowringii และ Lygosoma bowringii ได้รับการตั้งชื่อเพื่อเป็นเกียรติแก่ จอห์น ชาลส์ เบาว์ริง หรือพ่อของเขา เซอร์ จอห์น เบาว์ริง

## อ้างอิง

หมวดหมู่:นักพฤกษศาสตร์
หมวดหมู่:นักกีฏวิทยา
ซิดเราะตุลมุนตะฮา

***ซิดเราะตุลมุนตะฮา*** (; ความหมาย: "ต้นพุทรา ณ ขอบเขตที่ไกลที่สุด") เป็นต้นพุทราหรือต้นซิดร์ที่เป็นสัญลักษณ์สุดเขตสวรรค์ชั้นที่เจ็ด ซึ่งเป็นชายแดนที่ไม่มีสิ่งที่ถูกสร้างใดๆ ผ่านไปได้ ตามข้อมูลในศาสนาอิสลาม มีแค่มุฮัมมัดเท่านั้นที่ผ่านได้ในตอนที่เดินทางกับมลาอิกะฮ์ญิบรีลในช่วงอิสรออ์กับมิอฺรอจญ์ (แต่ญิบรีลหยุดอยู่ตรงนั้น) เขตที่อยู่หลังนั้นเป็นที่กล่าวกันว่า เป็นที่ที่อัลลอฮ์กำหนดให้มีการละหมาดห้าเวลา.

## กุรอาน

__NOTOC__

ในซูเราะฮ์ที่ 53 "*อัน-นัจม์*" ("ดาว") อายะฮ์ที่ 10-18 ได้กล่าวว่า:

10 ดังนั้นเขา (ญิบรีล) จึงนำวะฮียฺมาให้แก่บ่าวของพระองค์ (มุฮัมมัด) สิ่งที่เขาจะนำวะฮียฺมา

11 จิตใจ (ของมุฮัมมัด) มิได้ปฏิเสธสิ่งที่เขาได้เห็น

12 แล้วพวกเจ้าจะโต้เถียงกับเขาเกี่ยวกับสิ่งที่เขาได้เห็นอีกหรือ

13 และโดยแน่นอน เขาได้เห็นญิบรีลในการลงมาอีกครั้งหนึ่ง

14 ณ ที่ต้นพุทธาอันไกลโพ้น

15 ณ ที่นั้น คือสวนสวรรค์อันเป็นที่พำนัก

16 (ขณะนั้น) สิ่งที่ปกคลุม (แสงประกาย) ได้ปกคลุมต้นพุทรา

17 สายตา (ของมุฮัมมัด) มิได้เหลือบแลไปทางอื่น และมิได้ล่วงเกินไป

18 โดยแน่นอนเขาได้เห็นสัญญาณอันยิ่งใหญ่ของพระเจ้าของเขา ()

และชื่อต้นไม้นี้ยังปรากฎอยู่ในซูเราะฮ์ที่ 34 อายะฮ์ที่ 16 และซูเราะฮ์ที่ 56 อายะฮ์ที่ 28.

## ความหมาย
ในหนังสือตัฟซีรอัลกุรอานสมัยใหม่ชื่อ *ตัฟซีร อัล-กะรีม อัร-รอฮ์มาน ฟี ตัฟซีร กะลาม อัล-มะนาน* (تفسير الكريم الرحمن في تفسير كلام المنان) โดย อับดุลเราะฮ์มาน อิบน์ นาซิร อัส-ซะอ์ดี ได้อธิบายถึงต้นซิดรอตุลมุนตะฮาไว้ว่า: ()

อับดุลละห์ ยูซุฟ อาลี กล่าวในหนังสือ *[[คำภีร์อัลกุรอาน: ข้อความ คำแปล และคำอธิบาย]]* (The Holy Qur'an: Text, Translation and Commentary) ไว้ว่า ต้นไม้นี้ "เป็นขอบเขตของความรู้จากสวรรค์ที่ถูกประทานให้กับมนุษย์, สิ่งที่อยู่หลังจากนี้ ไม่มีแม้แต่เทวทูตหรือมนุษย์ที่จะผ่านไปได้"

จอร์จ เซล นักวิชาการอังกฤษในช่วงศตวรรษที่ 18 ได้อธิบายว่า "สิ่งที่อยู่หลังจากมันบรรดาเทวทูตไม่สามารถผ่านได้; หรือจะให้จินตนาการให้ดีกว่านี้, ไม่มีความรู้ใดๆ ของสิ่งที่ถูกสร้างจะขยายไปได้ (เข้าใจได้)"

## ดูเพิ่ม
* ต้นไม้ในศาสนาอิสลาม
* ต้นไม้แห่งชีวิต (กุรอาน)
* ต้นไม้แห่งชีวิต
* พุทราจีน
* Ziziphus lotus
* Ziziphus spina-christi

## อ้างอิง

* Ayoub, Mahmoud. *[https://books.google.com/books?id=XCZaP4JLeKkC The Qur'an and Its Interpreters: The House of 'Imran]*. SUNY Press. Albany, NY: 1992. 

## แหล่งข้อมูลอื่น
* Glossary of Islamic terms
* Sidrat al-Muntaha
* Miracle of Isra and Miraj

หมวดหมู่:คำศัพท์ภาษาอาหรับ
หมวดหมู่:อวสานวิทยาของศาสนาอิสลาม
หมวดหมู่:คำศัพท์ศาสนาอิสลาม
หมวดหมู่:คำศัพท์ศาสนาบาไฮ
หมวดหมู่:ต้นไม้ในศาสนาอิสลาม
เจ้าหญิงกูดาแห่งวัลเด็คและเพือร์ม็อนท์

เจ้าหญิงกูดาแห่งวัลเด็คและเพือร์ม็อนท์ () ประสูติเมื่อวันที่ 22 สิงหาคม 2482 เป็นพระธิดาพระองค์สุดท้องใน เจ้าชายโจเซียส เจ้าชายรัชทายาทวัลเด็คและเพือร์ม็อนท์ กับ ดัชเชสอัลติบอร์กแห่งอ็อลเดินบวร์ค เป็นพระขนิษฐาใน เจ้าชายวิตเตไคนด์ เจ้าชายแห่งวัลเด็คและเพือร์ม็อนท์ และยังทรงเป็นพระญาติชั้นที่ 4 ใน สมเด็จพระราชินีนาถเบียทริกซ์แห่งเนเธอร์แลนด์ พระบิดาของพระองค์ทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่ พระองค์จึงทรงมีสิทธิในการสิบราชบัลลังก์อังกฤษ 
## เสกสมรส
เจ้าหญิงกูดาแห่งวัลเด็คและเพือร์ม็อนท์ ทรงเสกมสรสครั้งแรกกับ เจ้าชายฟรีดริช วิลเฮ็ล์ม เจ้าชายแห่งวีท เมื่อวันที่ 9 กันยายน พ.ศ. 2501 ก่อนจะหย่ากันใน พ.ศ. 2505 มีพระบุตร 2 พระองค์คือ
# เจ้าชายอเล็คซันเดอร์
#เจ้าชายคาร์ล เจ้าชายแห่งวีท

ต่อมาทรงเสกสมรสครั้งที่ 2 กับสามัญชนนามว่า โฮร์ช เดียเกรซ เมื่อวันที่ 9 มีนาคม 2511 มีพระโอรส 2 คน คือ
#วิกเตอร์ เดียเกรซ
#คริสเตียน เดียเกรซ
## อ้างอิง
*thePeerage.com - Guda Prinzessin zu Waldeck und Pyrmont
*Genealogics - Leo van de Pas - Princess Guda zu Waldeck und Pyrmont
*L'Allemagne dynastique, Huberty, Giraud, Magdelaine, Reference: V 397

หมวดหมู่:เจ้าหญิงวีท
หมวดหมู่:เจ้าหญิงเยอรมัน
หมวดหมู่:ราชวงศ์วัลเด็คและเพือร์ม็อนท์
หมวดหมู่:เจ้าหญิงวัลเด็คและเพือร์ม็อนท์
จามเทวีวงศ์

**จามเทวีวงศ์** เป็นคัมภีร์ทางพุทธศาสนา เอกสารประวัติศาสตร์ประเภทบันทึกเหตุการณ์ภาษาบาลี เป็นเรื่องเล่าเชิงประวัติศาสตร์ผสมกับเรื่องเล่าเชิงศาสนาพุทธ แต่งขึ้นโดยพระโพธิรังสีมหาเถระ สันนิษฐานว่ารจนาราว พ.ศ. 1950 ถึง 2060 มีเรื่องเล่าช่วงปลายพุทธศตวรรษที่ 12 ถึงพุทธศตวรรษที่ 19 ตั้งแต่การก่อตั้งแคว้นหริภุญชัย เรื่องราวการกำเนิดเมืองลำพูน ลำปาง และเขลางค์นคร และความเป็นไปบางส่วนของแคว้นสำคัญในภาคกลาง มีเรื่องเล่าเกี่ยวกับพระนางจามเทวีโดยระบุวันเวลาตามบริบทในอดีตทำนองจดหมายเหตุ เช่น พระนางเสด็จจากละโว้มายังเมืองหริภุญไชยเมื่อใด ระหว่างทางได้แวะที่ใดบ้าง ครองราชย์ยาวนานเท่าใด เสด็จสวรรคตเมื่อใด ฯลฯ นอกจากนี้ยังมีเรื่องเกี่ยวกับสถานที่ และมีหลักฐานทางโบราณคดีประกอบชัดเจน เช่น ระบุว่า วัดพระธาตุดอยคำ สร้างขึ้นในรัชสมัยพระนางจามเทวี (พ.ศ. 1230) โดยโอรสทั้งสอง ได้แก่ พระเจ้ามหันตยศ และพระเจ้าอนันตยศ

ภาษาบาลีในจามเทวีวงศ์ยังไม่ประณีตเท่าภาษาบาลีในชินกาลมาลีปกรณ์ คือ วางโครงสร้างแบบภาษาไทย ประธาน กริยา กรรม และวางคำวิเศษณ์กับคำคุณศัพท์ ไว้หลังคำนามกับคำกริยา ตามแบบไวยากรณ์ไทย ซึ่งโครงสร้างภาษาบาลีต้องเป็นแบบประธาน กรรม กริยา และพบว่ามีคำศัพท์หลายคำที่ถูกเปลี่ยนจากภาษาไทยไปเป็นภาษาบาลีแบบดื้อ ๆ โดยไม่ได้แปลคำนั้นไปเป็นศัพท์ภาษาบาลีเสียก่อน

กรรมการหอพระสมุดวชิรญาณสำหรับพระนครให้พระยาปริยัติธรรมธาดา (แพ ตาละลักษมณ์) เปรียญ ร่วมกับพระญาณวิจิตร (สิทธิ โลจนานนท์) เปรียญ ช่วยกันแปลเป็นภาษาไทยในรัชสมัยรัชกาลที่ 6 พิมพ์เผยแพร่ครั้งแรกปี พ.ศ. 2463

จามเทวีวงศ์เป็นหนึ่งในคัมภีร์ที่ใช้อ้างอิงในเอกสารตำนานพงศาวดารบ่อยครั้งที่สุด ได้รับการแปลเป็นหลายภาษา ทั้งตะวันตกและตะวันออก

นอกจากนั้นในฉบับภาษาอังกฤษใช้ชื่อว่า *The Legend of Queen Cama* และ *The Chamadevivongs*

## อ้างอิง

### บรรณานุกรม
* 
* 

หมวดหมู่:ศาสนาพุทธในประเทศไทย
หมวดหมู่:วรรณกรรมศาสนาพุทธ
หมวดหมู่:บันทึกเหตุการณ์ล้านนา
หมวดหมู่:ประวัติศาสตร์มอญ
เจ้าชายคาร์ล เจ้าชายแห่งวีท

เจ้าชายคาร์ล เจ้าชายแห่งวีท () ประสูติเมื่อวันที่ 27 ตุลาคม 2504 เป็นพระโอรสใน เจ้าชายฟรีดริช วิลเฮ็ล์ม เจ้าชายแห่งวีท และ เจ้าหญิงกูดาแห่งวัลเด็คและเพือร์ม็อนท์ ทรงเป็นพระปนัดดาใน เจ้าชายวิลเฮ็ล์ม ฟรีดริช เจ้าชายแห่งวีท ทรงสืบเชื้อสายมาจาก พระเจ้าวิลเลิมที่ 1 แห่งเนเธอร์แลนด์ ผ่านทางพระบิดา และทางพระมารดานั้น ทรงเป็นพระญาติชั้นที่ 5 ใน สมเด็จพระราชินีนาถเบียทริกซ์แห่งเนเธอร์แลนด์ แม่พระนามของพระองค์นี่นจะมี ฟรีดริช ออกัส ซึ่งควรจะเป็นพระนามหลัก แต่พระองค์กลับทรงเลือกใข้พระนามสุดท้ายอย่าง คาร์ล โดยทรงให้เหตุผลว่า เป็นพระประสงค์ส่วนพระองค์ และด้วยพระมารดานั้นทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่ พระองค์เองจึงมีสิทธิในการสืบราชบัลลังก์สหราชอาณาจักร
## เสกสมรส
เจ้าชายคาร์ล เจ้าชายแห่งวีท ทรงเสกสมรสกับ เจ้าหญิงอิซาเบลแห่งอีสเตนเบิร์ก พระขนิษฐาใน เจ้าหญิงโซฟี เจ้าหญิงแห่งปรัสเซีย เมื่อวันที่ 26 เมษายน 2541 มีพระบุตรดังนี้
# เจ้าชายแม็กซิมิเลียน เจ้าชายแห่งวีท
#เจ้าชายฟรีดริช วิลเลียม
#เจ้าหญิงมารี เอลิซเบธ
#เจ้าหญิงลุยอิซ

เจ้าชายคาร์ล เจ้าชายแห่งวีท สิ้นพระชนม์แบบกะทันหันด้วยพระอาการพระหทัยวายเฉียบพลันเมื่อวันที่ 12 มีนาคม 2558 สิริพระชันษา 53 ปี ทำให้ตำแหน่ง **เจ้าชายแห่งวีท** ตกเป็นของพระโอรสองค์ใหญ่

## อ้างอิง
*thePeerage.com - Friedrich August Maximilian Wilhelm Carl Fürst zu Wied
*Genealogics - Leo van de Pas - Carl, 8.Fürst zu Wied
*Genealogisches Handbuch des Adels, Fürstliche Häuser, Band XIX, 2011
หมวดหมู่:บุคคลที่เกิดในปี พ.ศ. 2507
หมวดหมู่:บุคคลที่เสียชีวิตในปี พ.ศ. 2558
หมวดหมู่:เจ้าชายวีท
หมวดหมู่:ราชวงศ์วีท-น็อยวีท
หมวดหมู่:เสียชีวิตจากภาวะหัวใจล้มเหลว
สต็องดาร์ลีแยฌ

**สต็องดาร์ลีแยฌ** () เป็นสโมสรฟุตบอลที่ตั้งอยู่ในนครลีแยฌ ประเทศเบลเยียม ก่อตั้งขึ้นเมื่อปี พ.ศ. 2441 และมีสนามเหย้าคือสต๊าดเมาริซดูฟราสเน่ เป็นหนึ่งในสามของสโมสรฟุตบอลใหญ่ในเบลเยียม (อีก 2 สโมสรคืออันเดอร์เลคต์และกลึบบรึคเคอ)

## ผู้เล่นชุดปัจจุบัน

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในประเทศเบลเยียม
หมวดหมู่:สโมสรฟุตบอลที่ก่อตั้งในปี พ.ศ. 2441
หมวดหมู่:การควบรวมและเข้าซื้อกิจการในปี พ.ศ. 2565
อิท โผล่จากนรก 2

***อิท โผล่จากนรก 2*** () เป็นภาพยนตร์อเมริกันแนวสยองขวัญเหนือธรรมชาติ ที่ออกฉายในปี ค.ศ. 2019 และเป็นภาคต่อจาก*[[อิท โผล่จากนรก]]* ในปี ค.ศ. 2017 โดยทั้งสองภาคดัดแปลงมาจากนวนิยายเรื่อง *[[อิท (นวนิยาย)|อิท]]* ของสตีเฟน คิง ซึ่งตีพิมพ์เมื่อ ค.ศ. 1986 กำกับโดยแอนดี มัสเคียตตี เขียนบทโดยแกรี ดอเบอร์แมน นำแสดงโดยเจมส์ แม็กอะวอย, เจสซิกา แชสเตน , บิล เฮเดอร์, อิไซยาห์ มุสตาฟา, เจ ไรอัน, เจมส์ แรนซัน, แอนดี บีน และบิล สกอชกวดกลับมารับบทตัวตลกเพนนีไวส์

*อิท โผล่จากนรก 2* มีฉากในปี ค.ศ. 2016 หรือ 27 ปีหลังเหตุการณ์ในภาคแรก โดยกลุ่มตัวเอก "ชมรมคนขี้แพ้" (The Losers' Club) ต้องกลับมาสู้กับ "อิท" พลังเหนือธรรมชาติที่มักปรากฏตัวในรูปตัวตลกเพนนีไวส์อีกครั้งตามคำสาบานที่ให้ไว้ ภาพยนตร์เข้าฉายในสหรัฐ วันที่ 6 กันยายน ค.ศ. 2019

## นักแสดง
### ชมรมคนขี้แพ้
* เจมส์ แม็กอะวอย รับบท วิลเลียม "บิลล์" เดนโบรห์ (เจเดน ลีเบอร์เฮอร์ รับบท บิลล์ เดนโบรห์ วัยเด็ก)
* เจสซิกา แชสเตน รับบท เบเวอร์ลี "เบฟ" มาร์ช (โซเฟีย ลิลลิส รับบท เบฟ มาร์ช วัยเด็ก)
* บิล เฮเดอร์ รับบท ริชาร์ด "ริชชี" ทอเซียร์ (ฟินน์ วูล์ฟฮาร์ด รับบท ริชชี ทอเซียร์ วัยเด็ก)
* อิไซยาห์ มุสตาฟา รับบท ไมเคิล "ไมก์" แฮนลอน (โชเซน จาคอบส์ รับบท ไมก์ แฮนลอน วัยเด็ก)
* เจ ไรอัน รับบท เบนจามิน "เบน" แฮนส์คัม (เจเรมี เรย์ เทย์เลอร์ รับบท เบน แฮนส์คัม วัยเด็ก)
* เจมส์ แรนซัน รับบท เอดเวิร์ด "เอดดี" แคสป์แบรก (แจ็ก ดีแลน เกรเซอร์ รับบท เอดดี แคสป์แบรก วัยเด็ก)
* แอนดี บีน รับบท สแตนลีย์ "สแตน" ยูริส (ไวแอต โอเลฟฟ์ รับบท สแตน ยูริส วัยเด็ก)

### ตัวละครอื่น ๆ
* บิล สกอชกวด รับบท อิท / เพนนีไวส์
* แจ็กสัน รอเบิร์ต สก็อต รับบท จอร์จี เดนโบรห์ น้องชายของบิลล์ที่เสียชีวิต เป็นร่างหนึ่งของอิท
* โจน เกร็กสัน รับบท มิสซิสเคิร์ช หญิงชรา เป็นร่างหนึ่งของอิท
* ทีช แกรนต์ รับบท เฮนรี เบาเวอส์ ศัตรูของกลุ่มชมรมคนขี้แพ้ (นิโคลาส แฮมิลตัน รับบท เฮนรี เบาเวอส์ วัยเด็ก)

## อ้างอิง

## แหล่งข้อมูลอื่น
* 
* 
* 
* 
* ''อิท โผล่จากนรก 2'' ในเมทาคริติก
* 

หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่สร้างจากหนังสือของ สตีเฟ่น คิง
หมวดหมู่:ภาพยนตร์ภาคต่อ
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์เกี่ยวกับมิตรภาพ
หมวดหมู่:ภาพยนตร์ที่มีฉากในโรงพยาบาลจิตเวช
หมวดหมู่:ภาพยนตร์เกี่ยวกับการเปลี่ยนรูปร่าง
หมวดหมู่:ภาพยนตร์เกี่ยวกับพี่น้อง
หมวดหมู่:ภาพยนตร์สัตว์ประหลาดอเมริกัน
หมวดหมู่:ภาพยนตร์เกี่ยวกับเด็ก
11.22.63

***11.22.63*** เป็นภาพยนตร์ชุดขนาดสั้นจากอเมริกา แนวเรื่องบันเทิงคดีวิทยาศาสตร์ระทึกขวัญ ดัดแปลงจากหนังสือ *[[11/22/63 วันสังหาร]]* โดยสตีเวน คิง มีทั้งหมดแปดตอน บริหารการอำนวยการสร้างโดย J. J. Abrams, King, Bridget Carpenter และ Bryan Burk และอำนวยการสร้างโดยเจมส์ แฟรนโก ซึ่งรับบทเป็นตัวนำเรื่องด้วย ออกฉายครั้งแรกทางฮูลู เมื่อวันที่ 15 กุมภาพันธ์ ค.ศ. 2016 และได้รับคำวิจารณ์ในเชิงบวก

## อ้างอิง

## แหล่งข้อมูลอื่น

* 
* 
* 

หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ภาษาอังกฤษ
หมวดหมู่:ละครแนวไซไฟ
สตีฟาน คาร์ล สตีฟานสัน

**สตีฟาน คาร์ล สตีฟานสัน** (; ; ; 10 กรกฎาคม ค.ศ.1975 – 21 สิงหาคม ค.ศ.2018) เป็นนักแสดงและนักร้องชาวไอซ์แลนด์ที่รู้จักกันในการเล่นบทในการ์ตูน *[[เลซี่ทาวน์เมืองแห่งความสุข]]* (LazyTown)

## อาชีพ
เขาเริ่มงานในปีค.ศ.1994 โดยทำงานเป็นนักเชิดหุ่นกระบอกในโทรทัศน์ หลังจากนั้น เขาถูกเชิญตัวโดยมักนุส สเควิง (Magnús Scheving) ให้เล่นบทเป็นตัวละครในเรื่อง *[[เลซี่ทาวน์เมืองแห่งความสุข]]*  โดยตอนแสดงแรกๆ นั้น เขาไม่รู้เรื่องภาษาอังกฤษเลย แต่หลังจากนั้นเขาก็พูดจนชำนาญ

## ชีวิตส่วนตัว
เขาอาศัยอยู่ในลอสแอนเจลิสพร้อมกับภรรยาของเขาที่มีชื่อว่าสเตนันน์ โอลินา ธอร์สเตนโดตตีร์ (Steinunn Ólína Þorsteinsdóttir) โดนมีลูกสาวสามคน และลูกชายคนเดียว ในเดือนมิถุนายน ค.ศ.2018 เขาได้รับรางวัลออร์เดอร์ออฟฟัลคอน (Order of the Falcon)

## ป่วยแล้วเสียชีวิต
ในเดือนตุลาคม ค.ศ.2016 เขาได้รับการวินิจฉัยว่าติดเชื้อมะเร็งท่อน้ำดี ; และมาร์ค วาเลนติได้สร้างแคมเปญในโกฟันด์มี (GoFundMe) เพื่อรวมเงินไว้รักษาเขา โดยแคมเปญนี้โด่งดังมากจนทำให้เพลง "วีอาร์นัมเบอร์วัน" และ "เดอะไมน์ซอง" จาก *เลซี่ทาวน์เมืองแห่งความสุข* กลายเป็นอินเทอร์เน็ตมีม

ในเดือนมีนาคม ค.ศ.2018 เขาติดเชื้อมะเร็งท่อน้ำดี และอาจจะต้องทำเคมีบำบัดเพื่อเยื้อชีวิตต่อไป แต่ในเดือนเมษายนของปีเดียวกัน เขายกเลิกการทำคีโมต่อ แล้วปิดบัญชีในสังคมออนไลน์ทั้งหมด. และในที่สุด เขาเสียชีวิตในวันที่ 21 สิงหาคม ค.ศ.2018 ตอนอายุ 43 ปี.

## ผลงาน
เขาได้สร้างผลงานต่างๆ มากมาย ทั้งบทละคร รายการโทรทัศน์ ภาพยนตร์ และเกม

### บทละคร

### ภาพยนตร์
รายงานจากIMDb:

### รายการโทรทัศน์

### วิดีโอเกมส์

## อ้างอิง

## แหล่งข้อมูลอื่น

*

หมวดหมู่:บุคคลจากฮาฟนัฟเยอร์ดือร์
หมวดหมู่:นักแสดงชายจากลอสแอนเจอลิส
หมวดหมู่:นักแสดงชาวไอซ์แลนด์
หมวดหมู่:บุคคลที่เสียชีวิตด้วยมะเร็งท่อน้ำดี
หมวดหมู่:ชาวไอซ์แลนด์ที่ย้ายไปอยู่ที่สหรัฐ
หมวดหมู่:อัศวินแห่งออร์เดอร์ออฟฟัลคอน
สกูเดเรียแฟร์รารี

**สกูเดเรียแฟร์รารี** (; ) เป็นทีมแข่งรถฟอร์มูลาวันของผู้ผลิตรถยนต์หรูสัญชาติอิตาลี แฟร์รารี มีฉายาว่า "ม้าลำพอง" ซึ่งมาจากตราสัญลักษณ์ สกูเดเรียแฟร์รารีเป็นทีมที่เก่าแก่และประสบความสำเร็จมากที่สุดในบรรดาทีมของรถสูตรหนึ่ง

## หมายเหตุ

## อ้างอิง

## แหล่งข้อมูลอื่น

* 

หมวดหมู่:ทีมผู้ผลิตฟอร์มูลาวัน
หมวดหมู่:ทีมผู้เข้าร่วมฟอร์มูลาวัน
เฟต/สเตย์ไนต์ เฮฟเวนส์ฟีล III. สปริงซอง

***เฟต/สเตย์ไนต์ เฮฟเวนส์ฟีล III. สปริงซอง*** () เป็นภาพยนตร์อนิเมะเรื่องที่สามและเรื่องสุดท้ายของภาพยนตร์ไตรภาคเฟต/สเตย์ไนต์ เฮฟเวนส์ฟีลที่ผลิตโดยยูโฟเทเบิล และกำกับเรื่องโดยโทโมโนริ ซุโด ที่มีกำหนดออกฉายในปี พ.ศ. 2563 เนื้อเรื่องจะดำเนินต่อจากภาพยนตร์เรื่อง *[[เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย]]* โดยเป็นศึกสุดท้ายที่ตัวเอกของเรื่องเอมิยะ ชิโร่จะต้องสู้กับจอมเวทย์และจิตวิญญาณแห่งวีรชนที่เหลือ

## อ้างอิง

## แหล่งข้อมูลอื่น
*เว็บไซต์อย่างเป็นทางการ 
*เว็บไซต์อย่างเป็นทางการ 

หมวดหมู่:ภาพยนตร์ที่ออกฉายในปี พ.ศ. 2563
หมวดหมู่:ภาพยนตร์อนิเมะที่ออกฉายในปี พ.ศ. 2563
หมวดหมู่:ภาพยนตร์ญี่ปุ่น
หมวดหมู่:ภาพยนตร์อนิเมะที่สร้างจากวิดีโอเกม
หมวดหมู่:มหาสงครามจอกศักดิ์สิทธิ์
หมวดหมู่:ภาพยนตร์รัก
หมวดหมู่:ภาพยนตร์ระทึกขวัญ
หมวดหมู่:ภาพยนตร์แฟนตาซี
หมวดหมู่:ภาพยนตร์โลดโผน
หมวดหมู่:ภาพยนตร์ไตรภาค
หมวดหมู่:ยูโฟเทเบิล
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19

หมวดหมู่:อะนิเพล็กซ์
นิวโทรฟิล

**นิวโทรฟิล** () เป็นเม็ดเลือดขาวชนิดแกรนูโลซัยต์ชนิดหนึ่ง และถือเป็นเม็ดเลือดขาวชนิดที่มีมากที่สุด (ประมาณ 60-70%) ในบรรดาเม็ดเลือดขาวทุกชนิดของสัตว์เลี้ยงลูกด้วยนมส่วนใหญ่รวมถึงมนุษย์ด้วย ทำหน้าที่เป็นส่วนประกอบสำคัญในระบบภูมิคุ้มกันแบบดั้งเดิม (innate immune system) หน้าที่การทำงานมีความแตกต่างหลากหลายขึ้นอยู่กับชนิดสัตว์นั้นๆ

นิวโทรฟิลจะถูกเรียกตัวไปยังเนื้อเยื่อจุดที่มีการบาดเจ็บภายในเวลาไม่กี่นาที การพบมีนิวโทรฟิลในเนื้อเยื่อจะถือเป็นข้อบ่งชี้หลักว่ามีการอักเสบแบบเฉียบพลันเกิดขึ้นในเนื้อเยื่อนั้น อย่างไรก็ดี นิวโทรฟิลไม่สามารถย่อยสลายเชื้อก่อโรคบางชนิดได้ หากไม่ได้รับความช่วยเหลือจากเซลล์อื่นๆ ในระบบภูมิคุ้มกัน
## อ้างอิง

## แหล่งข้อมูลอื่น
*Neutropenia Information 
*Absolute Neutrophil Count Calculator 
*Neutrophil Trace Element Content and Distribution

หมวดหมู่:ชีววิทยาของเซลล์
หมวดหมู่:Granulocytes
หมวดหมู่:Phagocytes
หมวดหมู่:เซลล์มนุษย์
โฮโจ ยาซูโตกิ

**โฮโจ ยาซูโตกิ** (; 1183-14 กรกฎาคม 1242) เป็นชิกเก็ง (ผู้สำเร็จราชการแผ่นดิน) คนที่สามของรัฐบาลโชกุนคามากูระ เขาเสริมสร้างระบบการเมืองของผู้สำเร็จราชการโฮโจให้แข็งแกร่ง

## ประวัติ
โฮโจเป็นบุตรชายคนโตของชิกเก็งคนที่สอง โยชิโตกิ อ้างอิงจากอาซูมะ คางามิ (吾妻鏡) เขาเป็นที่ชื่นชอบโดยโชกุนคนแรก มินาโมโตะ โนะ โยริโตโมะ ในปี ค.ศ. 1218 เป็นหัวหน้า (別当) ของขุนนางทหาร (ซามูไรโดโกโระ)

ในสงครามปีโจคิว ค.ศ. 1221 โฮโจได้นำกองทหารโชกุนต่อสู้กับราชสำนักในเกียวโต หลังจากชัยชนะ ยังคงอยู่ในเกียวโตและจัดตั้งโรกูฮาระทันได (六波羅探題) ยาซูโตกิและโทกิฟูซะผู้เป็นอาได้ตำแหน่งเป็นทันไดคนแรก

เมื่อพ่อของเขาโยชิโตกิและป้า โฮโจ มาซาโกะ (北条政子) เสียชีวิตโฮโจก็สืบตำแหน่งกลายเป็นชิกเก็งในปี ค.ศ. 1224 เขาได้แต่งตั้ง โฮโจ โทกิฟูซะ (北条時房) ในฐานะ เรนโช คนแรก ในปี ค.ศ. 1225 ได้สร้าง เฮียวโจ (評定) ระบบสภาของผู้สำเร็จราชการ ในปี ค.ศ. 1232 โฮโจประกาศใช้ โกเซไบ ชิกิโมกุ (御成敗式目) ประมวลกฎหมายของผู้สำเร็จราชการ โฮโจได้รับการยกย่องอย่างสูงสำหรับความยุติธรรมที่เป็นกลาง

โฮโจเสียชีวิตในปี ค.ศ. 1242 สึเนโตกิหลานชายของเขาได้สืบทอดตำแหน่งชิกเก็ง

## อ้างอิง

* 

หมวดหมู่:บุคคลในยุคเฮอัง
หมวดหมู่:บุคคลในยุคคามากูระ
ดาราเดลี่

**บริษัท ดาราเดลี่ จำกัด** เป็นบริษัทผลิตสื่อบันเทิง รายงาน วิเคราะห์เนื้อหาข่าวบันเทิง ทั้งในรูปแบบหนังสือพิมพ์ *ดาราเดลี่* และเว็บไซต์ บริษัทก่อตั้งเมื่อวันที่ 19 กันยายน พ.ศ. 2548 ได้ตีพิมพ์หนังสือพิมพ์รายสัปดาห์  *ดาราเดลี่*  ฉบับแรกในวันที่ 19 กันยายน 2548 เมื่อเริ่มเปิดตัวมียอดการสั่งพิมพ์ 3 แสนฉบับต่อวัน ใน 6 เดือนแรก ต่อมาวันที่ 19 กันยายน 2555 ขยายกิจการโดยเปิดช่องทีวีดาวเทียมที่ชื่อ ดาราเดลี่ ทีวี หลังจากนั้นได้เพิ่มช่องทางสื่อทั้งในเฟซบุ๊ก อินสตราแกรม ทวิตเตอร์ ยูทูบ แอปพลิเคชันทางโทรศัพท์มือถือ รวมทั้งผลิตเนื้อหารายการเพื่อออกอากาศทางฟรีทีวี

เมื่อแรกเริ่ม บริษัท ดาราเดลี่ จำกัด เป็นบริษัทในเครือของอาร์เอสโดยดำเนินงานภายใต้ บริษัท ไอเดีย เพาเวอร์ จำกัด (เดิมชื่อ บริษัท นิวส์ เจนเนอเรชั่น จำกัด) จากข้อมูลปี 2560 ดาราเดลี่ มีพนักงานกว่า 200 คน บริหารโดยนางนภัสนันท์ พรรณนิภา มีนายเฉลิมเกียรติ สมหวัง เป็นบรรณาธิการบริหาร และนายสุนทร นนทอ เป็นบรรณาธิการผู้พิมพ์ผู้โฆษณา

เมื่อเริ่มต้นหนังสือพิมพ์ *ดาราเดลี่* ตีพิมพ์เป็นรายวัน ตีพิมพ์ระบบ 4 สีตลอดทั้งเล่ม นำเสนอข่าวบันเทิง โดยให้ความสำคัญกับบันเทิง 70% อีก 15% เน้นข่าวสารการตลาด และ 15% ที่เหลือจะเป็นเรื่องราวของธุรกิจมีเดียสื่อ ต่อมาเปลี่ยนจากรายวันมาเป็นราย 3 วัน แล้วจึงเป็นเป็นรายสัปดาห์ เดิมทีมีพนักงาน 10 คน ทั้งฝ่ายขาย ฝ่ายข่าว ฝ่ายธุรการ พอย้ายสำนักงานจึงมีพนักงาน 100 คน และเพิ่มเป็น 200 คน บริษัท ดาราเดลี่ จำกัด มีบริษัทย่อย คือ บริษัท ดาราเดลี่ ช้อปปิ้ง จำกัด จดทะเบียนเมื่อ 12 กันยายน 2560 ประกอบกิจการขายสินค้าโดยการขายปลีกส่ง

ดาราเดลี่ ยังมีการมอบรางวัลด้านบันเทิง โดยจัดครั้งแรกเมื่อปี พ.ศ. 2555 ภายใต้ชื่อดาราเดลี่ เดอะ เกรท อวอร์ดส์ โดยสาขารางวัลร่วมคัดเลือกจากสมาคมต่าง ๆ และคณะกรรมการดาราเดลี่ และนับผลคะแนนจากการลงคะแนนของประชาชนทั่วไป

## อ้างอิง

หมวดหมู่:หนังสือพิมพ์ในประเทศไทย
หมวดหมู่:เว็บไซต์ข่าวในประเทศไทย
หมวดหมู่:บริษัทไทยที่ก่อตั้งในปี พ.ศ. 2548
คัมปากุ

**คัมปากุ** () เป็นตำแหน่งขุนนางในราชสำนักญี่ปุ่นในอดีต ทำหน้าที่สำเร็จราชการแผ่นดินแทนจักรพรรดิที่บรรลุนิติภาวะแล้ว เป็นตำแหน่งขุนนางที่อยู่นอกตำแหน่งปกติของราชสำนัก คำยกย่องสำหรับตำแหน่งนี้คือ “เด็นกะ”

## ภาพรวม
ตำแหน่ง คัมปากุ เป็นขุนนางที่มีอำนาจเสนอความคิดเห็นจากไดโจกังต่อจักรพรรดิ และเริ่มมีขึ้นครั้งแรกในราชสำนักยุคเฮอัง เมื่อฟูจิวาระ โนะ โมตตสึเนะ ได้รับการแต่งตั้งให้เป็นผู้สำเร็จราชการแทนจักรพรรดิคนแรก ในตอนแรกตำแหน่งนี้เป็นเพียงตำแหน่งชั่วคราว แต่ต่อมาจึงกลายเป็นตำแหน่งถาวร และตระกูลฟูจิวาระซึ่งเป็นเครือญาติของจักรพรรดิ จะดำรงตำแหน่ง ผู้สำเร็จราชการแทนจักรพรรดิ ในช่วงที่จักรพรรดิยังทรงพระเยาว์ และดำรงตำแหน่ง คัมปากุ เมื่อจักรพรรดิเติบโตแล้ว เพื่อควบคุมการเมืองของราชสำนัก หลังจากที่เริ่มมีระบบอินเซหรือการที่อดีตจักรพรรดิยังคงมีอำนาจปกครองอยู่ ตำแหน่งนี้ก็ถูกจำกัดอำนาจลง อีกทั้งตระกูลที่เป็นฝ่ายพระราชมารดาของจักรพรรดิ (ตระกูลขุนนางที่เป็นพระญาติของจักรพรรดินี) ก็แทบไม่ได้ดำรงตำแหน่งนี้อีกต่อไป ต่อมาเหลือเพียงไม่กี่ตระกูลที่เรียกว่า “ตระกูลผู้สำเร็จราชการแทนพระองค์ทั้งห้า” ที่ผลัดกันดำรงตำแหน่งนี้สืบต่อกันไปเท่านั้น ในยุคอาซูจิ–โมโมยามะ มีโทโยโตมิ ฮิเดโยชิ ที่กลายเป็นบุตรบุญธรรมของตระกูลฟูจิวาระ ดำรงตำแหน่ง คัมปากุ แต่หลังจากฮิเดโยชิเสียชีวิต ตำแหน่งคัมปากุก็กลับไปอยู่กับตระกูลผู้สำเร็จราชการแทนพระองค์ทั้งห้า เหมือนเดิม

## นิรุกติศาสตร์
คำว่า 'คัมปากุ' (関白) มีที่มาจากเรื่องราวในสมัยต้นราชวงศ์ฮั่น โดยจักรพรรดิฮั่นเซฺวียน จัดให้การถวายฎีกาและเอกสารราชการทั้งหมดต้องผ่านฮั่ว กวาง ขุนนางผู้ทรงอิทธิพล เพื่อให้ 'ตรวจสอบและถวายรายงาน' ต่อพระองค์ เรื่องนี้กล่าวกันว่า จักรพรรดิฮั่นเซฺวียนซึ่งหวาดกลัวอำนาจของฮั่ว กวาง จึงใช้ข้ออ้างเรื่องการบริหารราชการที่ไม่เรียบร้อย เพื่อหลีกเลี่ยงไม่ให้ถูกฮั่ว กวางโค่นราชบัลลังก์

## หมายเหตุ

## อ้างอิง
*
* 大津透『道長と宮廷社会 日本の歴史06』（講談社学術文庫、2009年） ISBN 978-4062919067
* 下向井龍彦『武士の成長と院政 日本の歴史07』（講談社学術文庫、2009年） ISBN 978-4062919074
* 
*
*
*
*
*
*

หมวดหมู่:เซ็ชโชและคัมปากุ
เจ้าชายวิทเทอคินท์ เจ้าชายแห่งวัลเด็คและเพือร์ม็อนท์

เจ้าชายวิทเทอคินท์ เจ้าชายแห่งวัลเด็คและเพือร์ม็อนท์ () ประสูติเมื่อวันที่ 9 มีนาคม 2479 เป็นพระโอรสใน เจ้าชายโยซีอัส เจ้าชายรัชทายาทวัลเด็คและเพือร์ม็อนท์ กับดัชเชสอัลติบอร์กแห่งอ็อลเดินบวร์ค เป็นพระญาติชั้นที่ 4 ใน สมเด็จพระราชินีนาถเบียทริกซ์แห่งเนเธอร์แลนด์ พระบิดาของพระองค์ทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่ พระองค์จึงทรงมีสิทธิในการสิบราชบัลลังก์อังกฤษ พระองค์ทรงดำรงตำแหน่งร้อยโทและพันเอกในกองทัพบกเยอรมัน พระองค์ทรงกลายเป็น **เจ้าชายแห่งวัลเด็คและเพือร์ม็อนท์** เมื่อวันที่ 30 พฤศจิกายน 2510 ภายหลังการสิ้นพระชนม์ของพระบิดา

## เสกสมรส
พระองค์ทรงเสกสมรสกับเคาน์เตสเซ็ทซีเลีย ฟ็อน โกเอส-เซาเรา เมื่อวันที่ 19 พฤษภาคม 2531 มีพระบุตรดังนี้
#เจ้าชายคาร์ล-อันโทน
#เจ้าชายโยซีอัส
#เจ้าชายโยฮันเนิส

## อ้างอิง

หมวดหมู่:ราชวงศ์วัลเด็คและเพือร์ม็อนท์
หมวดหมู่:เจ้าชายวัลเด็คและเพือร์ม็อนท์
หมวดหมู่:เจ้าชายเยอรมัน
หมวดหมู่:ทหารชาวเยอรมัน
ซักกูม

[thumb|upright=1.0|alt=Full-length|ต้นซักกูมตามจินตนาการ และอายะฮ์จาก[อัศศอฟฟาต|ซูเราะฮ์ที่ 37]]

ตามความในอัลกุรอาน **ซักกูม** () เป็นต้นไม้ที่ "โตมาจากก้นลึกของนรกญะฮันนัม"  ซึ่งเป็น "ต้นไม้ที่ถูกสาป" ตามที่อธิบายในซูเราะฮ์ที่ 17:60   37:62-68,  44:43, และ 56:52

## มุมมองทางศาสนา
ในอัลกุรอานได้อธิบายไว้ว่า:

:[44.43] แท้จริงต้นซักกูม
:[44.44] จะเป็นอาหารของผู้ทำบาปมาก
:[44.45] เช่นทองแดงที่ถูกหลอมเดือด มันจะต้มเดือดอยู่ในท้อง
:[44.46] เช่นการเดือดพล่านของน้ำร้อน

ผลของต้น *ซักกูม* มีรูปร่างเหมือนหัวปิศาจ (กุรอาน 37:62-68). โดยคนที่อยู่ในนรกจะต้องกินผลของมัน ซึ่งจะทำให้ร่างของพวกเขาถูกฉีกเป็นชิ้น ๆ เพื่อเป็นการลงโทษอันเป็นผลจากกรรมเมื่อตอนที่ยังมีชีวิตในโลกนี้ อุมัร สุไลมาน อัล-อัชกอร์ นักวิชาการซาลาฟี และศาสตราจารย์ที่มหาวิทยาลัยจอร์แดน กล่าวว่า เมื่อคนบาปกินมันเสร็จแล้ว ผลของมันจะเดือดเหมือนน้ำมันเดือดในท้องของพวกเขา นักวิชาการบางท่าน เสนอว่าต้นไม้นี้เติบโตด้วยบาปของผู้ที่ทำบาป ดังนั้นผลปิศาจจึงเป็นสิ่งที่ไม่ดีของผู้ที่ทำบาปในตอนที่ยังมีชีวิตอยู่ ซึ่งอิบน์ อะรอบีกล่าวไว้ว่า ต้นนี้แสดงถึงความหยิ่งยะโสของตนเอง.

## พฤกษศาสตร์
ชื่อของต้น *ซักกูม* ถูกใช้กับสปีชีส์ของ *[[Euphorbia abyssinica]]* โดยชาวบีจาที่อาศัยอยู่ทางตะวันออกของประเทศซูดาน. ส่วนในประเทศจอร์แดน จะใช้ชื่อนี้กับสปีชีส์ของ *[[Balanites aegyptiaca]]*. และในประเทศตุรกี จะใช้ชื่อนี้กับต้นยี่โถ.

## ดูเพิ่ม
*ตูบา ต้นไม้ในสวรรค์

## อ้างอิง

หมวดหมู่:ต้นไม้ในปรัมปราวิทยา
หมวดหมู่:หลักธรรมของศาสนาอิสลาม
เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์

เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์ () (เคาน์เตสเซ็ทซีเลีย ฟ็อน โกเอส-เซาเรา) ประสูติเมื่อวันที่ 23 สิงหาคม 2499 เป็นธิดาของเคานต์คาร์ล-อันโทน ฟ็อน โกเอส-เซาเรา และบารอนเนสมารีอา ไมเออร์ ฟ็อน เม็ลน์โฮฟ พระองค์มีพระเชษฐา พระภคินี พระอนุชา 4 พระองค์

## เสกสมรส
พระองค์ทรงเสกสมรสกับเจ้าชายวิทเทอคินท์ เจ้าชายแห่งวัลเด็คและเพือร์ม็อนท์ เมื่อวันที่ 19 พฤษภาคม 2531 มีพระบุตรดังนี้
#เจ้าชายคาร์ล-อันโทน
#เจ้าชายโยซีอัส
#เจ้าชายโยฮันเนิส

## อ้างอิง
* thePeerage.com - Cecile Gräfin von Goëss-Saurau
* Genealogics - Leo van de Pas - Gräfin Cäcilie von Goëss-Saurau
* L'Allemagne dynastique, Huberty, Giraud, Magdelaine, Reference: V 397
* Genealogisches Handbuch des Adels, Gräfliche Häuser, Reference: 1983 88

หมวดหมู่:ราชวงศ์วัลเด็คและเพือร์ม็อนท์
หมวดหมู่:เจ้าหญิงวัลเด็คและเพือร์ม็อนท์
หมวดหมู่:เจ้าหญิงเยอรมัน
แฮงแมน (เกม)

thumb|ตัวอย่างเกมแฮงแมนที่กำลังเล่นอยู่ อักษรที่มีเส้นใต้ปรากฏในคำในตำแหน่งที่ถูกต้อง ส่วนตัวอักษรที่ขีดฆ่าไม่มีในคำนั้น ตัวอักษรที่ถูกฆ่าหนึ่งตัวเท่ากับรูปวาดคนถูกแขวนคอหนึ่งส่วน
**แฮงแมน** เป็นเกมทายคำโดยมีผู้เล่นตั้งแต่ 2 คนขึ้นไป คนหนึ่งคิดคำ วลีหรือประโยค และผู้เล่นคนอื่นพยายามเดาคำนั้นโดยเลือกตัวอักษรหรือตัวเลข โดยสามารถเดาได้จำกัดครั้ง

หมวดหมู่:เกมทาย
หมวดหมู่:เกมคำ
สถานีรถไฟบูกิตเกตรี

**สถานีรถไฟบูกิตเกตรี** () เป็นสถานีรถไฟที่ตั้งอยู่ในเมืองบูกิเกอตรี รัฐปะลิส ประเทศมาเลเซีย เป็นสถานีรถไฟชานเมืองเคทีเอ็มสายเหนือ () ที่เชื่อมต่อระหว่างปาดังเบซาร์และบัตเตอร์เวิร์ท สถานีนี้เริ่มเปิดใช้งานในปี พ.ศ. 2558

## ที่ตั้ง
สถานีรถไฟบูกิตเกตรี ตั้งอยู่ในเมืองบูกิตเกตรี รัฐปะลิส และอยู่ใกล้กับเมืองต่าง ๆ เช่น เบอเซรี และจูปิง สถานีนี้อยู่ห่างจากกางาร์ เมืองหลวงของรัฐปะลิส 15 กิโลเมตร

## บริการเดินรถ
สถานีรถไฟบูกิตเกตรี ให้บริการรถไฟชานเมืองเคทีเอ็มสายเหนือที่ดำเนินการโดยเกอเรตาปีตานะฮ์เมอลายู มีขบวนรถขาล่องจากปาดังเบซาร์ไปยังบัตเตอร์เวิร์ทวันละ 18 ขบวน และขบวนรถขาขึ้นจากบัตเตอร์เวิร์ทไปยังปาดังเบซาร์วันละ 18 ขบวน

## อ้างอิง

## แหล่งข้อมูลอื่น
* 12px วิกิมีเดียคอมมอนส์มีสื่อเกี่ยวกับ สถานีรถไฟในรัฐปะลิส
* 

หมวดหมู่:เส้นทางรถไฟในประเทศมาเลเซีย
หมวดหมู่:สถานีรถไฟในรัฐปะลิส
เจ้าหญิงเฮเลเนอแห่งนัสเซา

**เจ้าหญิงเฮเลเนอแห่งนัสเซา** () ประสูติเมื่อวันที่ 18 สิงหาคม 2374 ณ วีสบาเดิน เป็นพระธิดาในวิลเลียม ดยุกแห่งนัสเซา และเจ้าหญิงเพาลีเนอแห่งเวือร์ทเทิมแบร์ค พระองค์ทรงเป็นพระขนิษฐาในแกรนด์ดยุกอดอล์ฟแห่งลักเซมเบิร์ก 
## เสกสมรส
เจ้าหญิงเฮเลเนอแห่งนัสเซา ทรงเสกสมรสกับเจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ เมื่อวันที่ 26 กันยายน 2396 มีพระบุตรดังนี้
#เจ้าหญิงโซฟี
#เจ้าหญิงเพาลีเนอแห่งวัลเด็คและเพือร์ม็อนท์
#เจ้าหญิงมารีแห่งวัลเด็คและเพือร์ม็อนท์
#เอ็มมาแห่งวัลเด็คและเพือร์ม็อนท์
#เจ้าหญิงเฮเลเนอแห่งวัลเด็คและเพือร์ม็อนท์
#เจ้าชายฟรีดริช เจ้าชายแห่งวัลเด็คและเพือร์ม็อนท์
#เจ้าหญิงเอลีซาเบ็ทแห่งวัลเด็คและเพือร์ม็อนท์

พระองค์เป็นพระราชอัยยิกา (ยาย) ใน สมเด็จพระราชินีนาถวิลเฮลมินาแห่งเนเธอร์แลนด์

## อ้างอิง
*thePeerage.com - Helene Wilhelmine Henriette Pauline Marianne Prinzessin von Nassau-Weilburg
*Genealogics - Leo van de Pas - Princess Helene von Nassau
*The Royal House of Stuart, London, 1969, 1971, 1976, Addington, A. C., Reference: vol II page 337/347
*For My Grandchildren London, 1966, Athlone, HRH Princess Alice, Countess of, Reference: Page 41 part of biographical notes

หมวดหมู่:ราชวงศ์วัลเด็คและเพือร์ม็อนท์
หมวดหมู่:เจ้าหญิงวัลเด็คและเพือร์ม็อนท์
หมวดหมู่:เจ้าหญิงเยอรมัน
หมวดหมู่:ราชวงศ์นัสเซา-ไวล์บวร์ค
หมวดหมู่:ราชวงศ์ลักเซมเบิร์ก
หมวดหมู่:ราชวงศ์เยอรมัน
ฟูจิวาระ โนะ โนริมิชิ

**ฟูจิวาระ โนะ โนริมิชิ** (, 29 กรกฎาคม 996 - 6 พฤศจิกายน 1075) บุตรชายคนที่ห้าของ มิชินะงะ เป็น คูเงียว แห่ง ยุคเฮอัง มารดาของเขาคือ มินาโมโตะ โนะ รินชิ (源倫子) บุตรสาวของ มินาโมโตะ โนะ มาซาโนบุ ผู้สำเร็จราชการ โยะริมิชิ จักรพรรดินีโชชิ (มเหสีของ จักรพรรดิอิจิโจ) จักรพรรดินีเค็นชิ (มเหสีของ จักรพรรดิซันโจ) เป็นน้องชายและน้องสาวของเขาจากแม่เดียวกัน ในปี ค.ศ. 1068 ปีที่บุตรสาวของเขาอภิเษกกับ จักรพรรดิโกะ-เรเซ ซี่งเขาเข้ารับตำแหน่ง คัมปากุ อย่างไรก็ตามเขาสูญเสียอำนาจเมื่อ จักรพรรดิโก-ซันโจ ซึ่งไม่ได้เกี่ยวข้องกับตระกูลฟุจิวาระขึ้นสืบราชบัลลังก์ สิ่งนี้มีส่วนทำให้ตระกูลฟูจิวาระเสื่อมถอยลงในภายหลัง

หมวดหมู่:ขุนนางญี่ปุ่น
หมวดหมู่:ตระกูลฟูจิวาระ
การเลือกตั้งทั่วไปในประเทศพม่า ค.ศ. 1947

**การเลือกตั้งทั่วไป**จัดขึ้นที่ประเทศพม่า เมื่อวันที่ 9 เมษายน ค.ศ. 1947 เพื่อจัดตั้งสภาร่างรัฐธรรมนูญ หลังจากได้รับเอกราชจากสหราชอาณาจักร และเป็นการเลือกตั้งครั้งแรกในประเทศพม่า นับตั้งแต่ถูกแยกออกจาก อินเดีย ภายใต้การปกครองของอังกฤษ การเลือกตั้งทั่วไปเมื่อปี ค.ศ. 1947 ผู้มีสิทธิเลือกตั้งเป็น 49.8% อย่างไรก็ตาม อองซาน ได้ถูกลอบสังหารสามเดือนหลังจากการเลือกตั้ง ส่งผลให้ อูนุ กลายเป็นนายกรัฐมนตรีคนแรกของประเทศพม่า 

## ผลการเลือกตั้ง

## ผลตามหลัง
เมื่อวันที่ 19 กรกฎาคม ค.ศ. 1947 อองซาน ถูกลอบสังหารพร้อมกับสมาชิกคนอื่นๆ ถึง 6 คน จากสันนิบาตเสรีภาพประชาชนต่อต้านฟาสซิสต์ ส่งผลให้อูนุ เป็นผู้นำสันนิบาต รัฐธรรมนูญแห่งสหภาพเมียนมาร์ได้รับการอนุมัติเมื่อวันที่ 24 กันยายน ค.ศ. 1947 และสหภาพพม่าได้รับเอกราชเมื่อวันที่ 4 มกราคม ค.ศ. 1948 

## ดูเพิ่ม
* การปกครองของอังกฤษในพม่า 
* การประชุมปางหลวง 

## อ้างอิง

หมวดหมู่:การเลือกตั้งในประเทศพม่า
เซชิตสึ

**เซชิตสึ** () เป็นศัพท์ญี่ปุ่นของ สมัยเอโดะ สำหรับภรรยาอย่างเป็นทางการของบุคคลระดับสูง จักรพรรดิ, คูเงียว (ข้าราชสำนัก), โชกุน และ ไดเมียว มักจะมีภรรยาหลายคนเพื่อให้แน่ใจว่ามีการเกิดของทายาท เซอิชิตสึมีสถานะเหนือภรรยาคนอื่นเรียกว่า **โซกูชิตสึ** (側室, อนุภรรยา)

ระบบนี้ย้อนกลับไปยังระบบ ริตสึเรียว ใน สมัยนาระ และ สมัยเฮอัง ในเวลานั้นภรรยาเอกเรียกว่า **ชากูไซ** (嫡妻) จักรพรรดิญี่ปุ่นองค์สุดท้ายที่มีนางสนมอย่างเป็นทางการคือ จักรพรรดิเมจิ

ข้อพิพาทอย่างต่อเนื่องระหว่างบุตรชายของภรรยาอย่างเป็นทางการและนางสนมเป็นต้นเค้าของความขัดแย้งภายในบ้าน (O-Ie Sōdō)

## ดูเพิ่ม
* มิไดโดโกโระ

หมวดหมู่:การสมรส
หมวดหมู่:เพศวิถีกับสังคม
รัฐบาลเมจิ

**รัฐบาลเมจิ** ()  เป็นรัฐบาลที่ก่อตั้งขึ้นโดยนักการเมืองของ แคว้นศักดินาซัตสึมะ และ แคว้นศักดินาโชชู ในยุค 1860 รัฐบาลเมจิเป็นรัฐบาลยุคต้นของ จักรวรรดิญี่ปุ่น

นักการเมืองของรัฐบาลเมจิเป็นที่รู้จักในนาม คณาธิปไตยเมจิ ผู้โค่นล้ม รัฐบาลเอโดะ

## อ้างอิง

หมวดหมู่:รัฐบาลญี่ปุ่น
หมวดหมู่:ยุคเมจิ
หมวดหมู่:การเมืองจักรวรรดิญี่ปุ่น
การดูหมิ่นธง

**การดูหมิ่นธง** () เป็นการดูหมิ่น, ทำลายธง หรือการกระทำที่เป็นการทำลาย, ทำความเสียหาย หรือฉีกธงในที่สาธารณะ. ในบางประเทศมีกฎหมายห้ามทำลายธง (เช่นเผาในที่สาธารณะ) หรือห้ามการใช้งานโดยเฉพาะ (เช่นโฆษณา); บางกฎอาจให้ความแตกต่างระหว่างการดูหมิ่นธงชาติของตนเองและธงของชาติอื่น

## เบี้องหลัง
การกระทำที่สื่อถึงการดูหมิ่นธง ได้แก่ การเผา, ถ่ายปัสสาวะ หรืออุจจาระบนธง, ทำให้เสียโฉมด้วยสโลแกน, เหยียบบนธง, ทำลายมันด้วยหินหรือปืน, ตัด หรือฉีกธง พูดโจมตีมัน, ลากธงบนพื้น หรือแม้แต่กินธง

การดูหมิ่นธงมักมีหลายสาเหตุ. อาจเป็นเพราะมีผู้ประท้วงต่อนโยบายต่างประเทศของตนเอง, ชาตินิยม หรือโจมตีผู้คนจากประเทศนั้นด้วยธง

ในบางประเทศ การเผาหรือทำให้ธงเสียโฉมเป็นเรื่องผิดกฎหมาย ส่วนประเทศที่เรื่องนี้ไม่ผิดกฎหมาย ก็ยังคงอยู่ในข้อหาความประพฤติไม่เป็นระเบียบ (disorderly conduct), ลอบวางเพลิง, ทำเพื่อผลประโยชน์ของใครคนหนึ่ง, โจรกรรม และการก่อกวน

การใช้ธงกลับหัวหรือกลับด้านอาจจะถือเป็นการดูหมิ่น การให้ธงอยู่ที่ครึ่งเสาถือเป็นการดูหมิ่นในประเทศซาอุดีอาระเบีย ในบางประเทศ การชูธงกลับหัวเป็นสัญลักษณ์แสดงถึงปัญหาหรือเหตุฉุกเฉิน หรือแสดงถึงสถานะสงคราม. ที่มากกว่านั้น ในบางธง (เช่น ธงชาติออสเตรีย, ธงชาติไทย) เมื่อชูธงกลับหัว และ/หรือกลับด้านมัน จะยังคงดูเหมือนเดิม เพราะทั้งแนวตั้งและแนวนอนนั้นสมมาตรกัน

## หมายเหตุ


#"Richard the Lionheart", by J. Gillingham, Weidenfeld & Nicolson, London, 1978, p.&nbsp;176.
#"The RUC: A Force Under Fire", by Chris Ryder, London: Mandarin, 1992, p.&nbsp;82
# BBC: A motion calling for the Union Flag to be flown on Parliament Buildings every day the Northern Ireland Assembly meets has been defeated 6 June 2000
#*Flagging concern: the controversy over flags and emblems by Robin Wilson, Democratic Dialogue July 2000
#*".DOC" format: Flags Regulations


## อ้างอิง

## แหล่งข้อมูลอื่น

*Flag amendment fails by one vote

หมวดหมู่:การดื้อแพ่ง
หมวดหมู่:ข้อโต้เถียงเกี่ยวกับธง
หมวดหมู่:ยุทธวิธีของผู้ประท้วง
การตรึงคาร์บอนแบบ C3

[thumb|380px|ภาพตัดขวางใบของ ''[Arabidopsis thaliana* ที่ใช้การตรึงคาร์บอนแบบ C<sub>3</sub>]]

*'การตรึงคาร์บอนแบบ C3** เป็นวิธี[[การตรึงคาร์บอน]]ในการสังเคราะห์ด้วยแสงที่พบมากที่สุดในสามวิธีที่เหลือคือ C<sub>4</sub> และ CAM กระบวนการนี้จะเปลี่ยนคาร์บอนไดออกไซด์และไรโบรสบิสฟอสเตต (RuBP, น้ำตาล 5 คาร์บอน) เป็น 3-phosphoglycerate 2 โมเลกุล ผ่านปฏิกิริยาต่อไปนี้:

:**CO2 + H2O + RuBP → (2) 3-ฟอสโฟกลีเซอเรต'''

ปฏิกิริยานี้เป็นขั้นตอนแรกของวัฏจักรคัลวิน โดยในพืช C3 จะตรึงจากอากาศแทนที่จะตรึงมาจากมาเลตตามพืช C4 และ CAM

พืชที่มีชีวิตรอดโดยการตรึงคาร์บอนแบบ C3 อย่างเดียว (พืช C3) มีแนวโน้มที่จะเจริญเติบโตในพื้นที่ที่ความเข้มของแสงแดดอยู่ในระดับปานกลาง อุณหภูมิปานกลาง ความเข้มข้นของคาร์บอนไดออกไซด์อยู่ที่ประมาณ 200 ppm หรือสูงกว่า และมีน้ำใต้จำนวนมาก พืช C3 ที่มีต้นกำเนิดในช่วงยุค Mesozoic และ Paleozoic ก่อนพืช C4 และยังพบในพืชประมาณ 95% ของโลกรวมถึงพืชอาหารที่สำคัญ เช่น ข้าวเจ้า ข้าวสาลี ถั่วเหลือง และข้าวบาร์เลย์

พืช C3 ไม่สามารถเติบโตได้ในพื้นที่ที่ร้อนมากเพราะ RuBisCO รวมออกซิเจนเข้ากับ RuBP มากขึ้นเมื่ออุณหภูมิเพิ่มขึ้น สิ่งนี้นำไปสู่การหายใจแสง ซึ่งนำไปสู่การสูญเสียสุทธิของคาร์บอนและไนโตรเจนจากพืชและจำกัดการเติบโต

พืช C3 สูญเสียน้ำถึง 97% ที่ถูกดูดผ่านรากเพื่อคายน้ำ ในพื้นที่ที่แห้งพืช C3 จะปิดปากใบเพื่อลดการสูญเสียน้ำ แต่สิ่งนี้จะหยุด CO2 จากการเข้าไปในใบไม้และลดความเข้มข้นของ CO2 ในใบ สิ่งนี้จะลดอัตราส่วนของ CO2 ต่อ O2 ทำให้เกิดการหายใจแสงมากขึ้นพืช C4 และ CAM มีการดัดแปลงที่ทำให้พวกมันสามารถอยู่รอดได้ในพื้นที่ร้อนและแห้งดังนั้นจึงสามารถแข่งขันกับ C3 พืชในพื้นที่เหล่านี้ได้

ชื่อ C3 มาจากผลิตภัณฑ์ตัวแรกหลังจากตรึงคาร์บอนมา ซึ่งนั่นก็คือฟอสโฟกลีเซอเรตซึ่งมีคาร์บอนทั้งหมดสามตัว

## อ้างอิง

หมวดหมู่:การสังเคราะห์ด้วยแสง
หมวดหมู่:วิถีเมแทบอลิซึม
หมวดหมู่:คาร์บอน
แบนโจ

**แบนโจ** () เป็นเครื่องดนตรีประเภทเครื่องสาย ประกอบด้วย 4,5 หรือ 6 สาย กล่องเสียงของแบนโจจะเหมือนกับหน้ากลอง มีหนังแท้หรือหนังเทียมขึงปิดอยู่ คาดหรือวงรอบด้วยไม้หรือเหล็กเพื่อให้หนังตึง โดยปกติกล่องเสียงจะมีรูปร่างวงกลม แบนโจในช่วงแรกที่มีแบบสมัยแบบแอฟริกาในสหรัฐ มีการดัดแปลงจากให้คล้ายคลึงกับเครื่องดนตรีของแอฟริกา แบนโจมักใช้ในดนตรีแนวโฟล์ก, ดนตรีโฟล์กไอริช และ เพลงคันทรี ศิลปินร็อกแอนด์โรลล์หลายวงอย่าง อีเกิลส์, เลด เซพเพลิน และดิออลแมนบราเทอส์ได้ใช้แบนโจห้าสายในเพลงของพวกเขาหลายเพลง จากประวัติแล้วแบนโจมีส่วนเกี่ยวข้องกับ ดนตรีพื้นเมืองแอฟริกัน-อเมริกันและวัฒนธรรมโฟล์กในชนบทของสังคมคนผิวขาว ก่อนที่จะเข้าสู่กระแสหลักจากพวกนักร้องยุคกลางในศตวรรษที่ 19 แบนโจและเครื่องดนตรีประเภทไวโอลินถือว่ามีบทบาทสำคัญต่อดนตรีโอลด์ไทม์ของอเมริกัน และมีการใช้บ่อยครั้งในดนตรีแจ๊ซดั้งเดิม

## อ้างอิง

หมวดหมู่:เครื่องสาย
หมวดหมู่:ดนตรีอเมริกันเชื้อสายแอฟริกัน
รีมีนี

**รีมีนี** (, ; รูมาโญล: ; ) เป็นนครในแคว้นเอมีเลีย-โรมัญญาทางตอนเหนือของอิตาลี และเป็นเมืองหลักของจังหวัดรีมีนี เป็นเมืองที่ขยายออกไปถึงทะเลเอเดรียติกบนชายฝั่งระหว่างแม่น้ำมาเรกกีอา (ชื่อโบราณ *Ariminus*) และแม่น้ำเอาซา (ชื่อโบราณ *Aprusa*) เป็นหนึ่งในเมืองพักตากอากาศชายที่มีชื่อเสียงที่สุดในยุโรป อันเนื่องจากมีชายหาดทรายความยาว 15 กม. (9 ไมล์) โรงแรมกว่า 1,000 แห่ง และบาร์ ร้านอาหาร ดิสโกเทค นับพัน โรงอาบน้ำแห่งแรกเปิดในปี ค.ศ. 1843 เมืองศิลปะอันประกอบด้วยอนุสรณ์โรมันและเรอเนสซองส์แห่งนี้ ยังเป็นสถานที่เกิดของผู้กำกับภาพยนตร์ เฟเดรีโก เฟลลีนี

เมืองก่อตั้งโดยชาวโรมันเมื่อ 268 ก่อนคริสต์ศักราช ในยุคโรมันเมืองรีมีนีเป็นตัวเชื่อมสำคัญระหว่างคาบสมุทรทางเหนือและใต้ จักรพรรดิโรมันได้สร้างประตูแห่งออกุสตุสและสะพานทิเบเรียสเพื่อกำหนดจุดเริ่มต้นและสิ้นสุดของเดคูมานุสแห่งรีมีนี (Decumanus of Rimini) ในยุคเรอเนสซองส์ เมืองได้รับผลประโยชน์จากตระกูลมาลาเตสตาที่มีศิลปินอย่างเลโอนาร์โด ดา วินชีผลิตผลงาน อาทิ เตมปีโอมาลาเตสตีอาโน

เขตเมืองของรีมีนีมีประชากร 149,403 คน ส่วนประชากรในจังหวัดรีมีนีมีประชากรราว 325,000 คน ทำให้รีมีนีเป็นเมืองใหญ่เป็นอันดับ 28 ของอิตาลี

## อ้างอิง

หมวดหมู่:เมืองในแคว้นเอมีเลีย-โรมัญญา
ฮหว่าง ถวี่

**ฮหว่าง ถวี่** () ชื่อเต็มคือ **ฮหว่าง ถิ ถวี่** (, เกิด 15 มีนาคม พ.ศ. 2535) เป็นนางแบบและนางงามชาวเวียดนาม เธอทำงานทั้งในและต่างประเทศ โดยเฉพาะในสหราชอาณาจักรและสหรัฐอเมริกา นับเป็นนางแบบชาวเวียดนามที่ประสบความสำเร็จมากที่สุดคนหนึ่งที่เกิดในคริสต์ทศวรรษ 1990

## การประกวดนางแบบ
### เวียดนามส์เน็กซต์ท็อปโมเดล 2011
ในปี ค.ศ. 2011 เธอเป็นเป็นผู้เข้าแข่งขันที่ได้รับตำแหน่งชนะเลิศในในปี ค.ศ. 2011 เธอเป็นเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 2 ของรายการเวียดนามส์เน็กซต์ท็อปโมเดล

### ท็อปโมเดลออฟเดอะเวิลด์ 2012
ในปี ค.ศ. 2012 เธอเข้าร่วมประกวดท็อปโมเดลออฟเดอะเวิลด์และถูกจัดอันดับที่ 15 (15 คนสุดท้าย) โดยเธอได้รับรางวัล *Best Catwalk Award*

## การประกวดความงาม
### มิสยูนิเวิร์สเวียดนาม 2017
หลังจากเดอะเฟซเวียดนามสิ้นสุดลง เธอได้เข้าร่วมประกวดมิสยูนิเวิร์สเวียดนาม 2017 และได้รับตำแหน่งเป็นรองอันดับ 1 ของการประกวด

### นางงามจักรวาล 2019
เมื่อวันที่ 6 พฤษภาคม ค.ศ. 2019 เธอได้รับการแต่งตั้งให้เป็น *มิสยูนิเวิร์สเวียดนาม 2019* โดย Unicorp ถวี่ได้รับการเสนอชื่ออย่างเป็นทางการให้เป็นตัวแทนของเวียดนามในการประกวดนางงามจักรวาล 2019 และได้เข้ารอบ 20 คนสุดท้าย
## ที่ปรึกษา
### ที่ปรึกษาของ เดอะเฟซเวียดนาม 2017
ในปี ค.ศ. 2017 เธอเป็นหนึ่งในเมนเทอร์ของเดอะเฟซเวียดนาม ซีซัน 2 ร่วมกับเมนเทอร์อีกสองคน คือ ลาน เคว และ มิญ ตู้ ผู้ชนะการประกวดคือ ตู้ หาว ที่เป็นผู้เข้าแข่งขันในทีมของ ลาน เคว

## อ้างอิง

## แหล่งข้อมูลอื่น
* เฟซบุ๊ก
*อินสตาแกรม

หมวดหมู่:นางแบบเวียดนาม
หมวดหมู่:บุคคลจากจังหวัดทัญฮว้า
หมวดหมู่:ศิษย์เก่าจากมหาวิทยาลัยศิลปะลอนดอน
โยชิดะ โทโย

**โยชิดะ โทโย** (, 1816 - 6 พฤษภาคม 1862) เป็นซามูไรชาวญี่ปุ่นจาก แคว้นศักดินาโทซะ โกโต โชจิโร เป็นหลานเขยของเขา ในปี พ.ศ. 2396 โทโยได้รับการแต่งตั้งจากผู้นำแคว้นศักดินาโทซะ ยะมะอุจิ โทะโยะชิเงะ เพื่อปฏิรูปและปรับปรุงโดเมนให้ทันสมัย เขาถูกลอบสังหารเมื่อวันที่ 6 พฤษภาคม ค.ศ. 1862 โดยสมาชิกกลุ่มอนุรักษ์นิยมสามคนชื่อ โทซะ คินโนโท

## อ้างอิง

หมวดหมู่:ซามูไรชาวญี่ปุ่น
ฟุตบอลหญิงชิงแชมป์แห่งชาติอาเซียน 2019

การแข่งขัน **ฟุตบอลหญิงชิงแชมป์แห่งชาติอาเซียน 2019** เป็นการจัดแข่งขันขึ้นเป็นครั้งที่ 11 ของฟุตบอลหญิงชิงแชมป์แห่งชาติอาเซียน, เป็นการแข่งขันฟุตบอลหญิงระดับนานาชาติจัดโดย สหพันธ์ฟุตบอลอาเซียน (เอเอฟเอฟ) ทัวร์นาเมนต์นี้ได้จัดขึ้นที่ ชลบุรี, ประเทศไทย ตั้งแต่วันที่ 15 ถึง 27 สิงหาคม พ.ศ. 2562

ไทย คือทีมแชมป์เก่า.

## ผู้เล่น

## รอบแบ่งกลุ่ม
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ

*เวลาทั้งหมดที่ระบุไว้คือ [[เวลามาตรฐานไทย]] ([[UTC+07:00]])*

### กลุ่ม เอ

----

----

----

----

### กลุ่ม บี

----

----

## รอบแพ้คัดออก

### รอบรองชนะเลิศ

### นัดชิงอันดับ 3

### รอบชิงชนะเลิศ

## ผู้ทำประตู
การแข่งขันทั้งหมดมี 110 ประตูที่ทำได้ใน 20 นัด สำหรับค่าเฉลี่ย  ประตูต่อนัด.

;8 ประตู

*  Yee Yee Oo

;7 ประตู

*  Huỳnh Như

;6 ประตู

*  Phạm Hải Yến

;5 ประตู

*  เสาวลักษณ์ เพ็งงาม
*  Nguyễn Thị Bích Thùy

;4 ประตู

*  Camille Rodriguez
*  Quinley Quezada
*  อรพินท์ แหวนเงิน
*  วิลัยพร บุตรด้วง
*  Nguyễn Thị Tuyết Dung

;3 ประตู

*  Khin Marlar Tun
*  Win Theingi Tun
*  Alisha Del Campo
*  Hali Long
*  รัตติกาล ทองสมบัติ

;2 ประตู

*  Dewi Tia Safitri
*  Dadree Rofinus
*  Sihaya Ajad
*  Khin Moe Wai
*  Nu Nu
*  จารุวรรณ ไชยรักษ์
*  กาญจนา สังข์เงิน
*  ขวัญฤดี แสงจันทร์
*  สุชาวดี นิลธำรงค์
*  พิสมัย สอนไสย์
*  ศิลาวรรณ อินต๊ะมี

;1 ประตู

*  Somrit Nimol
*  Baiq Amiatun Shalihah
*  Mayang
*  Charisa Lemoran
*  Sara Castañeda
*  อิรวดี มาคริส
*  ณัฐวดี ปร่ำนาค
*  Jaciah Jumilis
*  Lovelytha Jelus
*  Norhanisa Yahya
*  Nurul Izzati Zainol
*  Shereilynn Elly Pius
*  Khaing Thazin
*  May Thu Kyaw
*  Thin Thin Yu
*  Danelle Tan Li Ern
*  Dolores Costa
*  Luselia Fernandes
*  Thái Thị Thảo

;1 การทำเข้าประตูตัวเอง

*  Sen Sreyneat (ในนัดที่พบกับ เวียดนาม)
*  Zonalia Mendonça (ในนัดที่พบกับ ไทย)
*  Trần Thị Hồng Nhung (ในนัดที่พบกับ ฟิลิปปินส์)

## อ้างอิง

2019
หมวดหมู่:ฟุตบอลไทยในปี พ.ศ. 2562
หมวดหมู่:การแข่งขันฟุตบอลนานาชาติที่ประเทศไทยเป็นเจ้าภาพ
หมวดหมู่:การแข่งขันกีฬาในจังหวัดชลบุรี
สตรีทไฟเตอร์เธอร์ทีธแอนนิเวอร์ซารีคอลเลกชัน

***สตรีทไฟเตอร์เธอร์ทีธแอนนิเวอร์ซารีคอลเลกชัน*** () เป็นชุดที่รวบรวมวิดีโอเกมแนวต่อสู้ ในชุดวิดีโอเกม *[[สตรีทไฟเตอร์]]* พัฒนาโดย Digital Eclipse และจัดจำหน่ายโดยแคปคอม ตัวชุดรวมวางจำหน่ายสำหรับ ไมโครซอฟท์ วินโดวส์ เพลย์สเตชัน 4 เอกซ์บอกซ์วัน และ นินเท็นโดสวิตช์ ในเดือนพฤษภาคม 2018
## รูปแบบการเล่น
*สตรีทไฟเตอร์เธอร์ทีธแอนนิเวอร์ซารีคอลเลกชัน*  เป็นชุดที่รวบรวมวิดีโอเกมแนวต่อสู้บนเกมตู้ 12 เกมจากชุดวิดีโอเกม *[[สตรีทไฟเตอร์]]* โดยมีเกมดังต่อไปนี้:
* *สตรีทไฟเตอร์*:
** *[[สตรีทไฟเตอร์ (วิดีโอเกม)|สตรีทไฟเตอร์]]* (1987)
* *สตรีทไฟเตอร์ II*:
** *[[สตรีทไฟเตอร์ II: เดอะเวิลด์วอริเออร์]]* (1991)
** *[[สตรีทไฟเตอร์ II: แชมเปียนส์อีดีชัน]]* (1992)
** *[[สตรีทไฟเตอร์ II เทอร์โบ: ไฮเปอร์ไฟท์ติ้ง]]* (1992)
** *[[ซูเปอร์สตรีทไฟเตอร์ II|ซูเปอร์สตรีทไฟเตอร์ II: เดอะนิวชาเลนเจอร์]]* (1993)
** *[[ซูเปอร์สตรีทไฟเตอร์ II เทอร์โบ]]* (1994)
* *สตรีทไฟเตอร์อัลฟา*:
** *[[สตรีทไฟเตอร์อัลฟา|สตรีทไฟเตอร์อัลฟา: วอริเออร์ดรีม]]* (1995)
** *[[สตรีทไฟเตอร์อัลฟา 2]]* (1996)
** *[[สตรีทไฟเตอร์อัลฟา 3]]* (1998)
* *สตรีทไฟเตอร์ III*:
** *[[สตรีทไฟเตอร์ III|สตรีทไฟเตอร์ III: นิวเจเนอเรชัน]]* (1997)
** *[[สตรีทไฟเตอร์ III: เซเคินด์อิมแพค|สตรีทไฟเตอร์ III: เซเคินด์อิมแพค - ไจแอนท์แอทแทค]]* (1997)
** *[[สตรีทไฟเตอร์ III: เธิร์ดสไตรค์|สตรีทไฟเตอร์ III: เธิร์ดสไตรค์ - ไฟท์ฟอร์เดอะฟิวเจอร์]]* (1999)

โดยในขณะที่เล่นโหมดผู้เล่นเดี่ยวใน 12 เกม ผู้เล่นสามารถเชฟเกมเพื่อบันทึกและดำเนินการต่อได้ตลอดเวลา  มีเกม 4 เกม (*เทอร์โบ: ไฮเปอร์ไฟท์ติ้ง*, *ซูเปอร์เทอร์โบ*, *อัลฟา 3* และ *เธิร์ดสไตรค์*) ที่สนับสนุนโหมดผู้เล่นหลายคนออนไลน์รวมถึงการจับคู่อันดับ  ล็อบบี้ออนไลน์สามารถรองรับผู้เล่นได้สูงสุดสี่คนและผู้เล่นสามารถต่อสู้กับฝ่ายตรงข้ามที่เป็น CPU ในขณะที่รอการต่อสู้ออนไลน์เพื่อเตรียมพร้อม ตัวเกมเวอร์ชันนินเท็นโดสวิตช์นั้นมีโหมดทัวร์นาเมนต์ผู้เล่นแปดคนสำหรับ *ซูเปอร์สตรีทไฟเตอร์ II* ที่สามารถเล่นได้เฉพาะคอนโซล 4 เครื่อง

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2561
หมวดหมู่:วิดีโอเกมต่อสู้
หมวดหมู่:เกมสตรีทไฟเตอร์
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับนินเท็นโดสวิตช์
ฮิซามัตสึ ซาดาคัตสึ

**ฮิซามัตสึ ซาดาคัตสึ** (, 1560 - 1 พฤษภาคม 1624) เป็น ไดเมียว ของญี่ปุ่นในต้น สมัยเอโดะ ซึ่งรับใช้ ตระกูลโทกูงาวะ เขาเป็นน้องชายต่างบิดาของ โทกูงาวะ อิเอยาซุ บิดาของเขาคือ ฮิซามัตสึ โทชิคัตสึ และมารดาของเขาคือ โอไดอิ โนะ คาตะ มารดาของ โทกูงาวะ อิเอยาซุ

หมวดหมู่:ซามูไร
เหตุระเบิดในคาบูล 17 สิงหาคม พ.ศ. 2562

เมื่อวันที่ 17 สิงหาคม พ.ศ. 2562 ได้เกิดเหตุระเบิดฆ่าตัวตายขึ้นกลางงานแต่งงานในห้องโถงจัดงานห้องหนึ่งในกรุงคาบูล ประเทศอัฟกานิสถาน ส่งผลให้มีผู้เสียชีวิตอย่างน้อย 80 คน และบาดเจ็บกว่า 160 คน รัฐอิสลามอิรักและลิแวนต์ (ไอซิล) อ้างความรับผิดชอบต่อเหตุระเบิดครั้งนี้ โดยระบุว่าการโจมตีมีเป้าหมายอยู่ที่ชาวมุสลิมนิกายชีอะฮ์ ขณะเกิดเหตุมีผู้เข้าร่วมงานเลี้ยงแต่งงานกว่าพันคน การโจมตีครั้งนี้เกิดขึ้นก่อนวันครบรอบ 100 ปี เอกราชอัฟกานิสถาน เพียงวันเดียว ทำให้รัฐบาลต้องเลื่อนงานฉลองที่มีกำหนดจัดขึ้นที่พระราชวังดารุลอะมานออกไป

## การโจมตี
เหตุระเบิดฆ่าตัวตายเกิดขึ้นเมื่อเวลาประมาณ 22:40 น. ตามเวลาอัฟกานิสถาน (01:10 น. ของวันที่ 18 สิงหาคม ตามเวลาในไทย) ภายในห้องโถงจัดงานแต่งงานชื่อ "ดูไบซิตี" ในย่านแห่งหนึ่งซึ่งมีชนกลุ่มน้อยฮาซาราชีอะฮ์อาศัยอยู่หนาแน่นทางตะวันตกของกรุงคาบูล มือระเบิดฆ่าตัวตายปลดชนวนระเบิดในพื้นที่รับรองแขกผู้ชายของห้องโถง ใกล้กับเวทีที่ซึ่งนักดนตรีกำลังแสดงดนตรีอยู่ ในขณะที่แขกหลายร้อยคนอยู่ภายในตัวอาคารเพื่อเข้าร่วมพิธีแต่งงาน มือระเบิดปลดชนวนจากเสื้อกั๊กติดระเบิดที่มีส่วนประกอบเป็นตลับลูกปืนเม็ดกลม 

เหตุระเบิดเกิดขึ้นไม่นานก่อนที่พิธีแต่งงานจะเริ่มขึ้น ตามข้อมูลจากเจ้าของห้องโถงจัดงานแต่งงาน มีผู้ได้รับเชิญเข้าร่วมงานนี้มากกว่า 1,200 คน ในจำนวนนี้มีทั้งผู้นับถือนิกายชีอะฮ์และผู้นับถือนิกายซุนนี ผู้ร่วมงานส่วนใหญ่เป็นกลุ่มชาติพันธุ์ฮาซารา ทั้งเจ้าสาวและเจ้าบ่าวนับถือนิกายชีอะฮ์ ทั้งสองมาจากตระกูลชนชั้นแรงงานที่มีรายได้ระดับปานกลาง โดยเจ้าบ่าวมีอาชีพตัดเสื้อ ก่อนหน้านี้ตระกูลของพวกเขาได้หารือกันแล้วเกี่ยวกับกำหนดการและเวลาจัดงานเพื่อลดความเสี่ยงจากการถูกโจมตี

ในเบื้องต้นมีผู้เสียชีวิต 63 คน และผู้บาดเจ็บ 182 คน แม้เจ้าสาวและเจ้าบ่าวจะรอดชีวิต แต่ทั้งคู่ก็สูญเสียสมาชิกหลายคนในตระกูล มีเด็กหลายคนอยู่ในกลุ่มผู้เสียชีวิตและผู้บาดเจ็บด้วย ต่อมามีผู้บาดเจ็บเสียชีวิตอีก 17 คนในวันถัดจากการโจมตี ทำให้จำนวนผู้เสียชีวิตเพิ่มเป็น 80 คน นับเป็นการโจมตีที่ทำให้มีผู้เสียชีวิตมากที่สุดในคาบูลนับตั้งแต่เดือนมกราคม พ.ศ. 2561

## ความรับผิดชอบ
หนึ่งวันหลังจากการโจมตีครั้งนี้ กลุ่มท้องถิ่นกลุ่มหนึ่งในเครือข่ายรัฐอิสลามอิรักและลิแวนต์ได้ออกมาอ้างความรับผิดชอบ ในคำแถลงความรับผิดชอบระบุว่า หลังจากการระเบิดฆ่าตัวตายภายในห้องโถงจัดงานแต่งงาน พวกเขายังได้กดชนวนระเบิดติดรถที่อยู่ข้างนอกเมื่อพาหนะฉุกเฉินมาถึง เหตุระเบิดที่ตามมาดังกล่าวยังไม่ได้รับการยืนยันจากทางการ

กลุ่มตอลิบานปฏิเสธความรับผิดชอบการโจมตีที่เกิดขึ้น โดยโฆษกคนหนึ่งของกลุ่มระบุว่า ตอลิบาน "ประณาม [เหตุระเบิด] ด้วยถ้อยคำรุนแรงที่สุด"

## อ้างอิง

หมวดหมู่:การสังหารหมู่ใน พ.ศ. 2562
หมวดหมู่:การก่อการร้ายใน พ.ศ. 2562
หมวดหมู่:การก่อการร้ายในประเทศอัฟกานิสถาน
อาทิปราศักติ

**มหาเทวี** (, ) หรือชื่อเรียกอื่น เช่น **อาทิปราศักติ** (Adi Parashakti), **อาทิศักติ** (Adi Shakti) และ **อภยศักติ** (Abhaya Shakti) เป็นพระเป็นเจ้าสตรีที่ยิ่งใหญ่สูงสุดในคติศักติของศาสนาฮินดู ตามธรรมเนียมศักติเชื่อว่าเทวีฮินดูทั้งปวงถือเป็นปางอวตารของเทวียิ่งใหญ่องค์เดียวองค์นี้ ซึ่งมีความยิ่งใหญ่เปรียบได้กับพระวิษณุและพระศิวะในฐานะปรพรหมัน ลัทธิไวษณวะถือว่าอาทิปราศักติคือพระลักษมี, ลัทธิไศวะถือว่าเป็นพระปารวตี, พระทุรคา, พระลลิต และ พระกาลี, ส่วนศักตะถือว่าเป็นพระทุรคา, พระตริปุราสุนทรี, พระภูวเนศวรี และ พระกาลี นักวิชาการ เฮเลน ที. บูซีเยร์ (Helen T. Boursier) ระบุไว้ว่า: "ในปรัชญาฮินดูนั้น ทั้งพระลักษมีและพระปารวตีล้วนถือเป็นมหาเทวี (เทวีที่ยิ่งใหญ่) และ ศักติหรือพลังอำนาจอันยิ่งใหญ่"

## ประติมานวิทยา
โดยทั่วไปมักมองว่าอาทิปราศักติเป็นพระเจ้าที่เป็นนามธรรม แต่ก็มีการบรรยายลักษณะรูปปรากฏของพระนางอยู่ในเทวีภาควตปุราณะ, กาลิกะปุราณะ, มารกัณเฑยะปุราณะ-เทวีมาหาตมยะ, พรหมานันทปุราณะ-ลลิตาสหัสรนาม และตริปุรารหัสยะ ในเทวีภาควตปุราณะระบุว่าครั้งหนึ่ง เทวีได้เชิญชวนตรีมูรติมายังมณีทวีป ที่นั้นตรีมูรติได้มองเห็นซึ่งพระภูวเนศวรีประทับบนบัลลังก์ประดับเพชร ใบหน้าพระนางประกอบไปด้วยแสงสุกสกาวของดวงดาวนับล้านดวง และความงามสูงสุดของพระนางช่างยิ่งใหญ่ถึงขั้นที่ตรีมูรติมิอาจจ้องมองที่พระนางได้ พระนางทรงอภยมุทราและวรมุทรา, ปาศ และอังกุษะ

## อ้างอิง

### บรรณานุกรม
*
*
*
*
*
*
*
*

หมวดหมู่:เทวีในศาสนาฮินดู
หมวดหมู่:พระเป็นเจ้า
ยุทธการที่แซ็ง-โล

**ยุทธการที่แซ็ง-โล** เป็นหนึ่งในสามครั้งของการรบในยุทธการประเทศรั้วต้นไม้ ซึ่งเกิดขึ้นในช่วงระหว่างวันที่ 7-19 กรกฎาคม ค.ศ. 1944 ช่วงก่อนปฏิบัติการคอบรา เมืองแซ็ง-โลได้ตกเป็นของเยอรมันในปี ค.ศ. 1940 และภายหลังการบุกครองนอร์ม็องดี ฝ่ายอเมริกันได้ตั้งเป้าหมายที่เมืองแห่งนี้ ตามหน้าที่ของมันเป็นทางแยกเชิงยุทธศาสตร์ การทิ้งระเบิดของฝ่ายอเมริกันได้สร้างความเสียหายอย่างหนัก(มากถึง 95% ของเมืองที่ถูกทำลาย) และจำนวนความสูญเสียที่สูงขึ้นซึ่งก่อให้เกิดมรณสักขีเมืองแห่งนี้ที่ถูกเรียกว่า "เมืองหลวงซากปรักหักพัง" ซึ่งเป็นที่นิยมอย่างแพร่หลายในรายงานข่าวโดย Samuel Beckett

## อ้างอิง


หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง